**Tervezés-építés: hibák, felelősség, következmény és biztosítás**

**Időpont:** 2018. április 19. (csütörtök), 9:00 órától 14:30 óráig

**Az oktatás időtartama:** 6x45 perc tanóra 3 szünettel

A kivitelezés megvalósításában, az építési hibák megelőzésében egyes szereplőknek különösen kulcsszerepük van. Ezért nagyon fontos, hogy mindenki tisztában legyen azzal, hogy milyen jogosultsággal, milyen szakterületeken és építményeken és hogyan, milyen feltételekkel láthatja el a tevékenységet, milyen szerződés és követelmények alapján végezheti feladatát, milyen összefüggés van a teljesítése, a felelőssége és a megállapítható szankciók között?

A tervezés és a kivitelezés megvalósítása során számtalan hibalehetőség adódik. Ezek időbeni kiszűrésére a tervellenőrzés és a kivitelezés végső lezárása előtti műszaki átadás-átvételi eljárás a legalkalmasabb. Azonban ha ezt követően is maradnak fenn hibák, hiányosságok – különös tekintettel a tervezési vagy a rejtett hibákra – az ezzel okozott kárt a felelősöknek meg kell téríteniük. Amennyiben a probléma már a használatbavételt követően derül ki, a kártérítést, illetve a hibák, hiányosságok szükség szerinti megszüntetését a tulajdonos/építtető keresetlevelére lefolytatott eljárást követő ítéletében a bíróság rendelheti el. De ki és hogyan vonható felelősségre? Illetve a kárt fedezi-e a felelősségbiztosítás?

**Új szankcionálási szabályrendszer** lépett hatályba 2018. január 1-jén – az építési hibák és hiányosságok esetén is alkalmazható – a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény. Az építési folyamat szereplőire alkalmazható egyes szankciótípusokat (közigazgatási, kamarai, polgári jogi, büntetőjogi, szabálysértési stb.), a szankcionálási eljárásokat, továbbá az elektronikus bírságfizetés szabályait fontos megismernie minden szakembernek.

**Részletes program**

Előadó: Magyar Mária jogi szakokleveles építészmérnök

**Mi minősül szabálytalanságnak, melyek a szankcionálás alapelvei?** (példákkal)

* a „szankció-törvény” szerint (2017. évi CLXXIX. tv.)
* és az „építési törvény” (Étv.) szerint (1997. évi LXXVIII. tv.)

**Ki, kiket és mit ellenőriz?**

* építésügyi hatóság, építésfelügyelet, műemlékvédelmi felügyelet, kamarák, NAV, fogyasztóvédelem, piacfelügyelet, munkavédelem, munkafelügyelet, környezetvédelem stb.

Szünet

Előadó: Magyar Mária jogi szakokleveles építészmérnök

**Hogyan állapítják meg a felelősséget a közigazgatásban a szankcionálás során?** (példákkal)

* bontási, átalakítási kötelezettség,
* bírságolás: építésügyi, építésfelügyeleti, kamarai, önkormányzati, örökségvédelmi, eljárási, végrehajtási,
* egyéb szankció: figyelmeztetés, felfüggesztés, kizárás, tevékenységtől való eltiltás, elkobzás,
* nemfizetési eljárás, jelzés,
* elektronikus szankció-nyilvántartás,
* kérdések.

Szünet

Előadó: dr. Papp Ferenc jogász, főosztályvezető

**Hogyan állapítják meg a felelősséget a polgári és a büntetőjogban a peres eljárás során?**

* Teljesítésigazoló Szakértői Szervezet (TSZSZ),
* polgári jogi szankciók,
* büntetőjogi szankciók .

Szünet

Előadó: dr. Papp Ferenc jogász, főosztályvezető

**Felelősségbiztosítás**

* általános esetben,
* egyszerű bejelentés esetén.